CELEX: 32018D1546
Language: et
Date: 2018-10-15 00:00:00
Title: Nõukogu otsus (ÜVJP) 2018/1546, 15. oktoober 2018, millega muudetakse otsust (ÜVJP) 2017/1425 Euroopa Liidu stabiliseerimismeetme kohta Moptis ja Segous

16.10.2018   
               
               
                  ET
               
               
                  Euroopa Liidu Teataja
               
               
                  L 259/34
               
            
         NÕUKOGU OTSUS (ÜVJP) 2018/1546,
         15. oktoober 2018,
         millega muudetakse otsust (ÜVJP) 2017/1425 Euroopa Liidu stabiliseerimismeetme kohta Moptis ja Segous
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 28 lõiget 1 ja artikli 31 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 4. augustil 2017 vastu otsuse (ÜVJP) 2017/1425 (1) Euroopa Liidu stabiliseerimismeetme kohta Moptis ja Segous („ELi stabiliseerimismeede“).
                  
               
                     (2)
                  
                  
                     Võttes arvesse ELi stabiliseerimismeetmega saavutatud edusamme, selle meetme järjepidevuse tagamise olulisust järelmeetmete võtmisega ning vajadust kasutada ära meetme tulemusi ja meetme elluviimisest saadud teadmisi liidu tulevastes Malis läbiviidavates programmides, tuleks ELi stabiliseerimismeedet pikendada kolme kuu võrra.
                  
               
                     (3)
                  
                  
                     Otsust (ÜVJP) 2017/1425 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (ÜVJP) 2017/1425 muudetakse järgmiselt.
            
                        1)
                     
                     
                        Artikli 1 lõige 1 asendatakse järgmisega:
                        
                           „1.   Liit käivitab stabiliseerimismeetme Moptis ja Segous. Selle 15 kuu pikkuse tegevusetapiga meetme viib liidu Mali delegatsiooni juhtimisel läbi ELi stabiliseerimisrühm.“
                        
                     
                  
                        2)
                     
                     
                        Artikkel 15 asendatakse järgmisega:
                        
                           „Artikkel 15
                           Jõustumine ja kestus
                           Käesolev otsus jõustub selle vastuvõtmise päeval. Otsus kehtib kuni 31. jaanuarini 2019.“
                        
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Luxembourg, 15. oktoober 2018
            
               
                  Nõukogu nimel
               
               
                  eesistuja
               
               F. MOGHERINI
            
         
         
            (1)  Nõukogu 4. augusti 2017. aasta otsus (ÜVJP) 2017/1425 Euroopa Liidu stabiliseerimismeetme kohta Moptis ja Segous (ELT L 204, 5.8.2017, lk 90).